ఆంధ్ర ప్రదేశ్
1953 అక్టోబరు 1న మద్రాస్ రాష్ట్రంలోని తెలుగు భాషీయులు ఎక్కువగా ఉన్న ప్రాంతాలను, రాయలసీమ దత్త జిల్లాలను కలిపి ఆంధ్రరాష్ట్రం ఆవిర్భవించింది. రాష్ట్రాల పునర్విభజన బిల్లు ఆమోదం పొందాక భాషా ప్రయుక్త రాష్ట్రాలు వచ్చాయి. హైదరాబాదు రాజ్యంలోని మరాఠీ జిల్లాలు మహారాష్ట్రకూ, కన్నడ భాషీయ జిల్లాలు కర్ణాటకకూ పోగా, మిగిలిన హైదరాబాదుతో కూడుకుని ఉన్న తెలుగు మాట్లాడే నిజాం రాజ్యాధీన ప్రాంతం ఆంధ్రరాష్ట్రంలో కలిసింది. అలా 1956, నవంబరు 1న అప్పటి హైదరాబాద్ రాష్ట్రంలోని తెలంగాణ ప్రాంతాన్ని మరియు మద్రాస్ నుండి వేరుపడ్డ ఆంధ్ర రాష్ట్రాన్ని కలిపి హైదరాబాద్ రాజధానిగా ఆంధ్ర ప్రదేశ్ ఏర్పడింది. అడపా దడపా సాగిన వేర్పాటు ఉద్యమాల ఫలితంగా దాదాపు 58 సంవత్సరాల తరువాత 2014 జూన్ 2 న పునర్విభజింపబడింది . నవ్యాంధ్రప్రదేశ్ మరియు తెలంగాణలు 2 తెలుగు రాష్ట్రాలుగా 2014 జూన్ 2 నుంచి అమలులోకి వచ్చాయి.
హైదరాబాదు, ఆంధ్ర ప్రదేశ్ మరియు తెలంగాణాల ఉమ్మడి రాష్ట్ర రాజధానిగా పది సంవత్సరాల వరకు కొనసాగే అవకాశముంది. అమరావతిలో కొత్త రాజధానికి 2015 అక్టోబరు 23 న శంకు స్థాపన జరిగింది.. 2017 మార్చి 2న శాసనసభ ప్రారంభించబడి పరిపాలన మొదలైంది. దేశంలోనే 2వ అతి పెద్ద కోస్తా తీరం ఈ రాష్ట్రంలో ఉంది.
సిరికొండ మధుసూధనాచారి
సిరికొండ మధుసూధనాచారి తెలంగాణా రాష్త్ర తొలి శాసనసభ స్పీకర్. సిరికొండ మధుసూధనాచారి వరంగల్‌ జిల్లా పరకాల మండలం నక్కలపల్లిలో 13-10-1956లో జన్మించారు. ప్రాథమిక విద్యను స్వస్థలంలోనే పూర్తి చేసిన అనంతరం కాకతీయ విశ్వవిద్యాలయం నుంచి ఎంఎ (ఇంగ్లీష్‌) పోస్ట్‌ గ్రాడ్యుయేషన్‌ పూర్తి చేశారు. మధుసూధనాచారికి భార్య ఉమాదే వి, కుమారులు ప్రదీప్‌, ప్రశాంత్‌, క్రాంతి ఉన్నారు. 2014 సాధారణ ఎన్నికలలో వరంగల్‌ జిల్లా భూపాలపల్లి అసెంబ్లీ నియోజ వర్గం నుంచి టిఆర్‌ఎస్‌ పార్టీ టికెట్‌పై ఎన్నికైనారు. 
స్వర్గీయ ఎన్టీఆర్‌ పిలుపుతో సిరికొండ మధుసూధనాచారి 1982లో రాజకీయ రంగ ప్రవేశం చేశారు. తెలుగుదేశం పార్టీలో చేరి ఆయనకు నమ్మినబంటుగా పేరు తెచ్చుకు న్నారు.మొదటి సారిగా 1994-99 మధ్య కాలంలో తెలుగుదేశం పార్టీ ఎమ్మెల్యేగా ఎన్నికై తొలి సారిగా చట్టసభలో ప్రవేశిం చారు. తెలంగాణ ఉద్యమం ప్రారంభం అవుతున్న సమయంలో కేసీఆర్‌కు దగ్గరయ్యారు. టీఆర్‌ఎస్‌ పార్టీ స్థాపనకు 8 నెలల ముందు నుండే తెలంగాణ రాష్ట్ర సాధన ఉద్యమంలో చురుగ్గా పనిచేశారు. పార్టీ ప్రతి ప్రస్థానంలో మధుసూధనా చారి రాజకీయాలలో అప్రతిహతంగా ముందుకు సాగుతున్నారు. . పార్టీని సంస్థాగతంగా బలోపేతం చేయడంలో చారి తనదైన కీలక పాత్ర పోషించారు. ప్రస్తుతం టీఆర్‌ఎస్‌ పోలిట్‌బ్యూరో సభ్యుడిగా ఉన్నారు. 1994లో అసెంబ్లీకి మొదటి సారిగా ఎన్నికై వచ్చే సమయం నాటికి రాష్ట్ర వ్యాప్తంగా పత్తి రైతులు ఆత్మహత్య చేసుకుంటున్నారు. దీన్ని చూసి చలించి పోయిన మధుసూధనాచారి పత్తిరైతుల ఆత్మహత్యలను ప్రభుత్వం దృష్టికి తెచ్చేందుకు పురుగుల మందును సభలోకి తెచ్చారు.
2014 సాధారణ ఎన్నికలలో వరంగల్‌ జిల్లా భూపాలపల్లి నుంచి టిఆర్‌ఎస్‌ పార్టీ టికెట్‌పై ఎన్నికైనారు.